b'\n_START_ARTICLE_\nLabag na pagtawid\n_START_PARAGRAPH_\nAng labag na pagtawid (Ingles: jaywalking) ay ang pagtawid sa isang kalsada ng isang tao nang labag sa itinakda ng batas trapiko.  Kasama rito ang pagtawid nang wala sa tamang tawiran ng tao (crosswalk), ang pagtawid sa tawiran habang pula ang ilaw pantawid, at ang pagtawid nang walang pag-ingat.  _NEWLINE_Sa maraming bansa, pinaparusahan ang labag na pagtawid.  Karaniwang ginagamit ang multa laban dito: halimbawa, sa maraming lugar sa Pilipinas, karaniwang pinapatawan ng \xe2\x82\xb1500 multa ang labag na pagtawid.  Gayunpaman, may ilang bansa, tulad ng Singgapur, na kumukulong sa mga taong nahuling tumatawid nang labag.'